el el el el el el el el el el el el el el el el el el el el el el ru el el el el el el ru el el el el el el el el sk el el fr el el el el el el el el el tr el el el el el el el el el el el el el el el el el el el el el el el el el el el el en en en en el el el en el el en el el el el el el el el el el el el el el el en el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|28|09|2022}}
Ο Νίκος Χριστοδουλάκης είναι Έλληνας πολιτικός, καθηγητής Οικονομικής Ανάλυσης,[1] ηλεκτρολόγος μηχανικός και οικονομολόγος.
21 Οκτωβρίου 2001 – 10 Μαρτίου 2004
13 Απριλίου 2000 – 21 Οκτωβρίου 2001
Βουλευτής Επικρατείας και Ν. Χανίων
Γεννήθηκε στους Αρμένους Χανίων το 1952 και εγκαταστάθηκε στην Αθήνα το 1962. Σπούδασε Ηλεκτρολόγος μηχανικός στο Εθνικό Μετσόβιο Πολυτεχνείο (1975) και συνέχισε τις σπουδές του με μεταπτυχιακό και διδακτορικό (1984) στα Οικονομικά από το Πανεπιστήμιο του Κέιμπριτζ. Ήταν παρών στα γεγονότα του Πολυτεχνείου το 1973, όπου έλαβε ενεργό μέρος στο αντιδικτατορικό κίνημα ως μέλος της συντονιστικής επιτροπής κατάληψης του Πολυτεχνείου. Το 1972 οργανώθηκε στις Φοιτητικές Επιτροπές Αγώνα (ΦΕΑ) εναντίον της δικτατορίας και τον Νοέμβριο 1973 εκλέγεται πρόεδρος της Συνέλευσης  Μηχανολόγων-Ηλεκτρολόγων. Όταν ξεκίνησε η εξέγερση του Πολυτεχνείου το 1973 συμμεετείχε στην πρώτη πενταμελή Επιτροπή και στην δεύτερη Συντονιστική Επιτροπή ορίζεται υπεύθυνος για τον Ραδιοφωνικό Σταθμό της κατάληψης.Το 1974 εκλέχθηκε πρόεδρος του φοιτητικού συλλόγου της Σχολής Μηχανολόγων-Ηλεκτρολόγων και το 1976 μέλος του ΔΣ στον σύλλογο Διπλωματούχων Μηχανολόγων-Ηλεκτρολόγων. Στη δίκη που έγινε στο Στρατοδικείο Αθηνών το 1975, κατέθεσε ως μάρτυρας κατηγορίας εναντίον των υπαιτίων της εισβολής στο Πολυτεχνείο.[2][3]
Ο Νίκος Χριστοδουλάκης  τελείωσε το Γυμνάσιο και Λύκειο Ζωγράφου και στην συνέχεια σπούδασε Ηλεκτρολόγος Μηχανικός στο Εθνικό Μετσόβιο Πολυτεχνείο (1970-1975).
Το 1980-1984 συνέχισε τις σπουδές του στο Πανεπιστήμιο του Καίμπριτζ, από το οποίο έλαβε MPhil στην Θεωρία Συστημάτων Ελέγχου και μετά Διδακτορικό Δίπλωμα (PhD) με θέμα τον σχεδιασμό οικονομικής πολιτικής σε συνθήκες αβεβαιότητας.[4]
Εργάστηκε σε τεχνικές εταιρίες και δίδαξε σε ΤΕΙ, στο Πανεπιστήμιο του Κέιμπριτζ (1984-1986), στο Ευρωπαϊκό Πανεπιστήμιο της Φλωρεντίας (19891990), στο London Business School και στο Centre for Economic Policy Research του Λονδίνου (1993), στο Πανεπιστήμιο Καρόλου της Πράγας(1992-1993), στο Ινστιτούτο Tinbergen του Άμστερνταμ (1993) και στο Πανεπιστήμιο της Κύπρου (1996).
Διετέλεσε Γενικός Γραμματέας Έρευνας και Τεχνολογίας (1993-1996) και οικονομικός σύμβουλος του Πρωθυπουργού Κώστα Σημίτη (1996). Από το 1996 έως το Μάρτιο του 2000 ήταν Υφυπουργός Οικονομικών αρμόδιος για τον Προϋπολογισμό και τη διαχείριση του Δημόσιου Χρέους (περίοδος κρίσιμη για την είσοδο της χώρας στην Ευρωζώνη). Στη συνέχεια διετέλεσε Υπουργός Ανάπτυξης στο διάστημα 2000-2001 και Υπουργός Εθνικής Οικονομίας και Οικονομικών στο διάστημα 2001-2004, εκπροσωπώντας την Ελληνική Κυβέρνηση στις συνόδους του ECOFIN[5] και τα συμβούλια του Eurogroup[6]. Το 2015, στην Υπηρεσιακή κυβέρνηση Βασιλικής Θάνου είχε οριστεί υπηρεσιακός υπουργός στο Υπουργείο Οικονομίας, Υποδομών, Ναυτιλίας και Τουρισμού [7]. Διετέλεσε Research Associate στο LSE.[8] Από το 2008 είναι Ερευνητικός Εταίρος στο Hellenic Observatory του London School of Economics, μέλος του Ερευνητικού Συμβουλίου και το 2018-2019 εξελέγη Visiting Professor στο ίδιο πανεπιστήμιο. Είναι ομότιμος καθηγητής στο Οικονομικό Πανεπιστήμιο Αθηνών.
Το 1970 έλαβε το πρώτο Βραβείο Πρακτικής κατεύθυνσης στον Πανελλήνιο Διαγωνισμό Μαθηματικής Εταιρείας.[9] Σε όλα τα έτη σπουδών 1970-1975 στο ΕΜΠ είχε υποτροφία ΙΚΥ. Συγκεκριμένα, την περίοδο 1980-1982 έλαβε υποτροφία ΙΚΥ για μεταπτυχιακές σπουδές στο εξωτερικό και το 1983 υποτροφία του Βρετανικού Συμβουλίου. Το 1984 έλαβε το Βραβείο John Wimbolt του Πανεπιστημίου Καίμπριτζ για την καλύτερη διδακτορική δημοσίευση σε διεθνές επιστημονικό περιοδικό.
Το 1996 ορίστηκε από την Ευρωπαϊκή Επιτροπή στην Ομάδα Υψηλού Επιπέδου υπό τον Ε. Davignon για την αξιολόγηση του 5ου Προγράμματος-Πλαισίου Έρευνας & Τεχνολογίας.[10]
Στο πλαίσιο της ελληνικής προεδρίας της ΕΕ προεδρεύει στο ECOFIN το πρώτο εξάμηνο του 2003 και διετέλεσε Πρόεδρος του Eurogroup για την περίοδο Ιουλίου 2002 έως Ιουνίου 2003. Με την ιδιότητα αυτή συμμετάσχει στις συναντήσεις του G7 και στις διασκέψεις του ΔΝΤ και της Παγκόσμιας Τράπεζας. Με διαπραγματεύσεις κατά τη διάρκεια της θητείας του, επετεύχθη η ευρωπαϊκή συμφωνία με την Ελβετία για τη φορολόγηση καταθέσεων στο εξωτερικό.[11]
Την περίοδο 2004-2008 συμμετέχει στο Κοινοβουλευτικό Δίκτυο της Παγκόσμιας Τράπεζας και λαμβάνει μέρος σε διεθνή συνέδρια και αναπτυξιακές πρωτοβουλίες στο Λάος, τη Νότια Αφρική και την Αλβανία.
Οι ιδέες της πανδημίας: 15 κείμενα για το πώς ο κορωνοϊός αλλάζει την Ελλάδα και τον κόσμο, Ηλ. Βαλεντής/ Θ. Γεωργακόπουλος/ Ν. Δεμερτζής/ Ι. Δρέττα/ Κ. Καραντινινής/ Χ. Καρράς/ Κ. Καρτάλης/ Ξ. Κοντιάδης/ Φ. Μακαντάση/ Μ. Ματσαγγάνης/ Γ. Μοσχονάς/ Ηλ. Νικολαΐδης/ Μ. Οικονόμου-Λαλιώτη/ Γ. Πρεβελάκης/ Γ. Τούντας/ Ν. Χριστοδουλάκης (2021, εκδ. Διανέοσις) ISBN 9786188504653
Το τίμημα του Εμφυλίου: Συγκρούσεις και κατάρρευση στην Ελλάδα 1946-1949, Ν. Χριστοδουλάκης (2020, εκδ. Επίμετρο) ISBN 9786188476226
Επανεκκίνηση της Ελληνικής Οικονομίας: Πώς η μείωση φόρων, εισφορών και πλεονάσματος οδηγεί σε ανάπτυξη, απασχόληση και βιώσιμο χρέος, Ν. Χριστοδουλάκης/ Μ. Νεκτάριος/ Χ. Θεοχάρης (2018, εκδ. Διανέοσις) ISBN 9786188283343
Macroeconomic Policy: Inflation, Wealth and the Exchange Rate, Martin Weale/ Andrew Blake/ Nicos Christodoulakis/ James Meade/ David Vines (1989/ επανέκδοση 2015, εκδ. Routledge) ISBN 9781138940017
An Economic Analysis of Conflicts: With an Application to the Greek Civil War 1946-1949, Nicos Christodoulakis (2016, εκδ. Springer Verlag) ISBN 9783319322612
Greek Endgame: From Austerity to Growth Or Grexit, Nicos Christodoulakis (2015, εκδ. Rowman & Littlefield) ISBN 9781783485239
How Crises Shaped Economic Ideas and Policies: Wiser after the Events?, Nicos Christodoulakis (2015, εκδ. Springer Verlag) ISBN 9783319168708
Οικονομικές Θεωρίες και Κρίσεις: Μια κριτική εξιστόρηση, Ν. Χριστοδουλάκης (2015, εκδ. Κριτική) ISBN 9789602189245
Ευρώ ή Δραχμή? Διλήμματα Πλάνες και Συμφέροντα, Ν. Χριστοδουλάκης (2014, εκδ. Gutenberg) ISBN 9789600116267
Άγος απλήρωτον: Τα οφειλούμενα για το κατοχικό δάνειο και μια ευκαιρία επίλυσης, Ν. Χριστοδουλάκης (2013, εκδ. Gutenberg) ISBN 9789600115765
Germany's War Debt to Greece: A Burden Unsettled, Nicos Christodoulakis (2013, εκδ. Palgrave Macmillan) ISBN 9781137441942
Οικονομικές θεωρίες και κρίσεις: Ο ιστορικός κύκλος ορθολογισμού και απερισκεψίας, Ν. Χριστοδουλάκης (2012, εκδ. Κριτική) ISBN 9789602187685
Σώζεται ο Τιτανικός; Από το μνημόνιο, ξανά στην ανάπτυξη, Ν. Χριστοδουλάκης (2011, εκδ. Πόλις) ISBN 9789604353224
Structural Funds - Growth, Employment and the Environment: Modelling and Forecasting the Greek Economy, Nicos Christodoulakis/ Sarantis Kalyvitis (2000, εκδ. Kluwer Academic Publishers) ISBN 9780792379997
Το εκκρεμές της σύγκλισης: Πρόοδος, επιβράδυνση, επαναφορά, Ν. Χριστοδουλάκης (2006, εκδ. Πόλις) ISBN 9604351087
Το νέο τοπίο της ανάπτυξης (1998, εκδ. Καστανιώτης) ISBN 9600323127
Οικονομικές διακυμάνσεις και ανάπτυξη στην Ελλάδα και την Ευρώπη, Ν. Χριστοδουλάκης/ Τ. Κολλίντζας/ Σ. Δημέλη (1997, εκδ. Σταμούλης) ISBN 9603511137
Βιογραφικό του Νίκου Χριστοδουλάκη στο Οικονομικό Πανεπιστήμιο Αθηνών
↑ «ΧΡΙΣΤΟΔΟΥΛΑΚΗΣ ΝΙΚΟΛΑΟΣ». www.aueb.gr. Ανακτήθηκε στις 26 Ιανουαρίου 2021.
↑ ΟΛΗ ΝΥΧΤΑ ΕΔΩ.
↑ Γουργούλης, Δημήτριος (Ιανουάριος 2015). «Μεταπτυχιακή Διπλωματική Εργασία» (PDF). ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΣΧΟΛΗ ΟΙΚΟΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ ΤΜΗΜΑ ΠΟΛΙΤΙΚΩΝ ΕΠΙΣΤΗΜΩΝ.  line feed character in |website= at position 39 (βοήθεια)
↑ «ΧΡΙΣΤΟΔΟΥΛΑΚΗΣ ΝΙΚΟΛΑΟΣ | Οικονομικό Πανεπιστήμιο Αθηνών». www.aueb.gr. Ανακτήθηκε στις 11 Αυγούστου 2021.
↑ «Αύριο συνεδριάζει το Ecofin, σήμερα το Eurogroup». www.naftemporiki.gr. 3 Ιουνίου 2003. Ανακτήθηκε στις 26 Απριλίου 2021.
↑ «Συνέρχεται στις Βρυξέλλες το Eurogroup - Αύριο το Εcofin». www.naftemporiki.gr. 21 Ιανουαρίου 2002. Ανακτήθηκε στις 26 Απριλίου 2021.
↑ Νίκος, Χασαπόπουλος (27 Αυγούστου 2015). «Στις 13:00 της Παρασκευής ορκίζεται η υπηρεσιακή κυβέρνηση - Ορκίστηκε η Βασ. Θάνου υπηρεσιακή πρωθυπουργός». Ειδήσεις - νέα - Το Βήμα Online. Ανακτήθηκε στις 26 Απριλίου 2021.
↑ Science, London School of Economics and Political. «Nicos Christodoulakis». London School of Economics and Political Science (στα Αγγλικά). Ανακτήθηκε στις 12 Μαΐου 2021. [νεκρός σύνδεσμος]
↑ «Ελληνική Μαθηματική Εταιρεία». www.hms.gr. Ανακτήθηκε στις 24 Σεπτεμβρίου 2021.
↑ «5-YEAR ASSESSMENT OF THE EUROPEAN COMMUNITY RTD FRAMEWORK PROGRAMMES» (PDF). Μάρτιος 1997.
↑ «Εφημερίδα Το Βήμα». 15-6-2003. Αρχειοθετήθηκε από το πρωτότυπο στις 24-11-2008. https://www.tovima.gr/2008/11/24/finance/h-alitheia-gia-toys-foroys-twn-katathesewn-2/.